Шэч къытесхьэркъым
КъБР-м и Iэтащхьэм и къалэнхэр пIалъэкIэ зыгъэзащIэ КIуэкIуэ Казбек Урысей Федерацэм и Конституцэр илъэс 25-рэ зэрырикъум теухуа и хъуэхъу
Къэбэрдей-Балъкъэрым и цIыхухэу пщIэ зыхуэсщIхэ!
ПIалъэ гъуэзэджэмкIэ — Урысей Федерацэм и Конституцэр илъэс 25-рэ зэрырикъумкIэ — сынывохъуэхъу. Закон Нэхъыщхьэр къызэращтам Iэмал къитащ иджырей Урысейм и тхыдэм и нэхъ гугъуехь лъэхъэнэм къэралыр къызэтегъэнэнымкIэ икIи ди цIыхубэм я творческэ зэфIэкIым зезыгъэужьыну хэкIыпIэщIэхэр зэтегъэувэнымкIэ. Документым къэралыгъуэм и хабзэхэр щыубзыхуащ икIи абыхэм я нэхъыщхьэ дыдэу цIыхур, абы и хуитыныгъэхэмрэ щхьэхуитыныгъэмрэ къыщыгъэуващ.
Иджырей Конституцэр зытещIыхьа лъабжьэхэр зэпIэзэрыту щытыныр къэралым тэмэму зиужьынымкIэ Iуэху нэхъыщхьэщ. Дэ ди къалэнщ зэхуэдэныгъэмрэ захуагъэмрэ гъащIэм и хабзэ зэрыхъунум, дэтхэнэ зы унагъуэми и псэукIэр иригъэфIэкIуэным, республикэм ис дэтхэнэ зыми Законыр и хъумакIуэ тщIыным дыхущIэкъуну.
Къэралым и Закон нэхъыщхьэм и къарур зэкIэлъы-кIуэу пхыдгъэкIмэ, дэ дыщалъхуа Къэбэрдей-Балъкъэрым, ди Хэкум я къэкIуэнур тэмэму зэрызэтедгъэувэфынум шэч къытесхьэркъым.
Си гуапэу псоми сынывохъуэхъу узыншагъэ, мамырыгъэ, насып, ефIэкIуэныгъэ фиIэну.
